রাজধানীর জনবহুল এলাকায় জঙ্গিরা নাশকতা ছড়াতে পারে বলে খবর আগে থেকেই ছিল দিল্লি পুলিশের কাছে।চলতি মাসের ১ তারিখ সন্ত্রাস বিরোধী আদালতের কাছে পুলিশ এই তথ্য জানায়। সেই সঙ্গে এ কথাও জানানো হয়, একই সঙ্গে দিল্লি ও দেশের অন্যান্য জায়গায় আক্রমণ শানাতে পারে জঙ্গিরা। পাক অধিকৃত কাশ্মীর দিয়ে ইতিমধ্যেই ভারতে ঢুকে পড়েছে লস্কর জঙ্গিরা। জঙ্গিদের সঙ্গে যোগাযোগও রেখে চলেছে লস্কর কম্যান্ডাররা।